27.7.2023
Korak 4:
SL
Uradni list Evropske unije
C 264/17
Priprava akcijskega načrta in izvajanje prilagoditvenih ukrepov
Korak 4 smernic vam bo pomagal: — preoblikovati možnosti prilagajanja v prilagoditvene ukrepe, — oblikovati akcijski načrt za prilagajanje, — pripraviti podlago za izvajanje prek prilagoditvenih poti.
V akcijskem načrtu za prilagajanje so predlagane možnosti prilagajanja preoblikovane v specifične prilagoditvene ukrepe, ki jih je mogoče izvesti.
Na splošno je v načrtu podrobno opisano, kaj je treba storiti (kdo naj to stori in kdaj), opisane pa so tudi potrebe po virih ter razporejanje in razpoložljivost virov.
Akcijski načrti za prilagajanje so zato sestavni del vsake strategije za prilagajanje, saj lajšajo izvajanje prilagoditvenih ukrepov.
Akcijski načrt v nasprotju s strategijo za prilagajanje podnebnim spremembam običajno zajema krajše časovno obdobje in se bolj redno pregleduje.
Izvajanje enotne strategije za prilagajanje podnebnim spremembam je zato lahko zajeto v več akcijskih načrtih.
Korak 4.a.
Bistveni elementi akcijskega načrta za prilagajanje Primer 4: Vključevanje prilagajanja v upravljanje voda za zaščito pred poplavami v občini Isola Vicentina, Italija Občina Isola Vicentina (Italija) je leta 2014 podpisala pobudo EU Mayors Adapt („župani iz EU se prilagajajo“) in od takrat začela postopek razvoja občinskega načrta upravljanja voda (MWMP), da bi prilagajanje podnebnim spremembam vključila v svoje politike upravljanja voda.
V načrtu so bili analizirani vsa porečja, reke in potoki, ki tečejo skozi občino, ter ocenjeni njihova največja hitrost pretoka vode in velikost poplavnega vala z različnimi povratnimi dobami (5, 10, 20, 30, 100 in 300 let).
Ugotovljene kritične težave so bile izhodišče za načrtovanje ukrepov za preprečevanje in pripravljenost ter približno 50 specifičnih zaščitnih ukrepov, kot so: (i) sprejetje regulativnega okvira za upravljanje in vzdrževanje majhnih zasebnih jarkov, (ii) eden od treh načrtovanih vodnih zadrževalnikov je zdaj v gradnji in (iii) določitev 10-hektarskega pilotnega območja za simulacijo, kako lahko ohranjanje gozdnatih površin izboljša odpornost občinskega ozemlja na poplave in zemeljske plazove.
— Izvedbeni koraki in poti, ob upoštevanju negotovosti vplivov podnebnih sprememb v kratkoročnem (v tridesetih letih 21. stoletja), srednjeročnem (v petdesetih letih 21. stoletja) ali dolgoročnem (v 22. stoletju) obdobju.
Akcijski načrt za prilagajanje je lahko strukturiran v poti prilagajanja, pri čemer je izvedbena shema za vsako možnost prilagajanja sestavljena iz zaporedja ukrepov za dosego končnega cilja prilagajanja.
Zato so poti prilagajanja podobne drevesu odločanja in omogočajo prožno načrtovanje politike, saj se ukrepi lahko izvajajo postopoma.
Zaradi ekstremnih vremenskih dogodkov, ki jih povzročijo podnebne spremembe, ali sprememb napovedanih prihodnjih podnebnih razmer se lahko sproži mehanizem pregleda, da se preveri, ali se s potjo prilagajanja še vedno izpolnjuje cilj prilagajanja.